sagorsarker/bangla-wikipedia huggingface dataset:
আর্মি গুডউইল স্কুল

আর্মি গুডউইল স্কুল হলো ভারতের জম্মু ও কাশ্মীর এবং লাদাখের একটি স্কুল-ব্যবস্থা, যা ভারতীয় সেনাবাহিনী দ্বারা পরিচালিত হয়। জম্মু ও কাশ্মীরে সদিচ্ছা বা গুডউইল উদ্যোগের অংশ হিসাবে ভারতীয় সেনাবাহিনী দ্বারা প্রতিষ্ঠিত ৪৫টি স্কুল রয়েছে।
বর্তমানে, ভারতীয় সেনাবাহিনীর নর্দার্ন কমান্ড জম্মু ও কাশ্মীরে ৪৫টি আর্মি গুডউইল স্কুল পরিচালনা করছে, যা প্রায় ১৫,০০০ শিক্ষার্থীকে শিক্ষা প্রদান করছে। জম্মু ও কাশ্মীরে সন্ত্রাসে ক্ষতিগ্রস্ত জনগোষ্ঠীকে মানসম্মত শিক্ষা প্রদানে সেনাবাহিনীর গুডউইল স্কুলগুলি গুরুত্বপূর্ণ ভূমিকা পালন করে।
১৯৯৮ সালে চারটি প্রাথমিক বিদ্যালয় নিয়ে আর্মি গুডউইল স্কুল ব্যবস্থা শুরু হয়েছিল। বর্তমানে, ভারতীয় সেনাবাহিনী ৪৫টি আর্মি গুডউইল স্কুল পরিচালনা করছে। এটি ভারতীয় সেনাবাহিনীর "২৫ বিভাগ (25 Division)" দ্বারা পরিচালিত হয়। স্কুলগুলি ২০১৯ সালে কেন্দ্রীয় মাধ্যমিক শিক্ষা বোর্ড (সিবিএসই) দশম শ্রেণীর পরীক্ষার ফলাফলে শতভাগ উত্তীর্ণের রেকর্ড অর্জন করেছে।
২০১৯ সালের জুন মাসে নাজির আহমদ ওয়ানীর নামে একটি গুডউইল স্কুলের নাম পরিবর্তন করে 'শহীদ ল্যান্স নায়েক নাজির আহমদ ওয়ানি, অশোক চক্র, সেনা মেডেল, আর্মি গুডউইল স্কুল' রাখা হয়।
২০১৯ সালের মে মাসে হিজবুল মুজাহিদীন নামে একটি জঙ্গি সংগঠন কাশ্মীরি অভিভাবকদের হুমকি দেয় এই মর্মে যে তারা যেন সেনাবাহিনীর গুডউইল স্কুলে বাচ্চাদের না পাঠায়।
রাষ্ট্রীয় মাধ্যমিক শিক্ষা অভিযান

রাষ্ট্রীয় মাধ্যমিক শিক্ষা অভিযান ভারত সরকারের মানবসম্পদ উন্নয়ন মন্ত্রকের কেন্দ্রীয় পৃষ্ঠপোষকতায় সমগ্র ভারতের সরকারি স্কুলগুলিতে মাধ্যমিক শিক্ষার বিকাশের জন্য পরিচালিত একটি কেন্দ্রীয় পৃষ্ঠপোষকতা প্রকল্প। এটি ২০০৯ সালের মার্চে চালু করা হয়েছিল। সকলের জন্য দক্ষ প্রবৃদ্ধি, উন্নয়ন এবং সমতার শর্তে ২০০৯-২০১০ সাল থেকে এই প্রকল্পের বাস্তবায়ন শুরু হয়েছে। এই প্রকল্পের মধ্যে রয়েছে বহুমাত্রিক গবেষণা, প্রযুক্তিগত পরামর্শ, বিভিন্ন বাস্তবায়ন এবং তহবিল সহায়তা। প্রকল্পটির প্রধান উদ্দেশ্য গুলি হ'ল মাধ্যমিক শিক্ষার মান বৃদ্ধি করা এবং মোট তালিকাভুক্তির হার পাঁচ বছরে ৫২% (২০০৫-২০০৬ পর্যন্ত) থেকে বাড়িয়ে ৭৫% (২০০৯-২০১৪ পর্যন্ত) করা। এর লক্ষ্য ছিল ১৫-১৬ বছর বয়সী সব শিশুদের জন্য সার্বজনীন শিক্ষা প্রদান করা। কেন্দ্রীয় মন্ত্রক থেকে অর্থায়ন রাজ্য সরকারগুলির মাধ্যমে সরবরাহ করা হয়, যা পৃথক বাস্তবায়নকারী সংস্থা বাস্তবায়ন করে। একাদশ পঞ্চবার্ষিকী পরিকল্পনার (২০০২-২০০৭) সময় বরাদ্দ করা মোট বাজেট ছিল মার্কিন ডলার।
রাষ্ট্রীয় মাধ্যমিক শিক্ষা অভিযানের উদ্দেশ্যগুলিকে সংক্ষেপে নিম্নরূপে উল্লেখ করা যেতে পারে:
মানবসম্পদ উন্নয়ন মন্ত্রক সরাসরি রাজ্য সরকারগুলিকে তহবিল সরবরাহ করে। প্রতিটি রাজ্য সরকার তখন অনুমোদিত বাস্তবায়নকারী সংস্থা বা প্রতিষ্ঠানগুলিকে তহবিল প্রদান করে। একাদশ পঞ্চবার্ষিকী পরিকল্পনার সময় কেন্দ্রীয় সরকার প্রতিটি রাজ্যের জন্য মোট তহবিলের ৭৫% সরবরাহ করেছিল, বাকি ২৫% রাজ্য যৌথ শেয়ার হিসাবে বহন করেছিল। প্রত্যন্ত উত্তর-পূর্বাঞ্চলীয় রাজ্য এবং সিকিমে যৌথ শেয়ার ১০% মকুব করা হয়েছিল।
প্রকল্পের ফলে মাধ্যমিক শিক্ষার চাহিদা বৃদ্ধি পাচ্ছে, কিন্তু বিদ্যালয়ের সংখ্যা বৃদ্ধি সত্ত্বেও এগুলোর ভৌগোলিক বণ্টন অসম। লিঙ্গ-ব্যবধান হ্রাস পেয়েছে। দশম পরিকল্পনায় সমস্ত স্তরে মানসম্পন্ন শিক্ষার দিকে মনোনিবেশ করা হচ্ছে।
২০১৮ সালে রাষ্ট্রীয় মাধ্যমিক শিক্ষা অভিযান সহ সর্বশিক্ষা অভিযান এবং শিক্ষক শিক্ষা বিষয়ক কেন্দ্রীয় পৃষ্ঠপোষকতা প্রকল্প (সিএসএসটিই) সমগ্র শিক্ষা অভিযান গঠনের জন্য বিচ্ছিন্ন হয়ে যায়।
লামডিং বিধানসভা কেন্দ্র

লামডিং বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,১২,১১৫ জন যার মধ্যে পুরুষ ভোটার ১,০৮,৬৩৬ জন এবং নারী ভোটার ১,০৩,৪৭৭ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। লামডিং বিধানসভা কেন্দ্রে ২০২১ ভোটার লিঙ্গানুপাত ৯৫৩।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৮২,৩৭৭ জন যার মধ্যে পুরুষ ভোটার ৯৬,০৮৩ জন এবং নারী ভোটার ৮৬,২৯১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭২,৬৫০ জন যার মধ্যে পুরুষ ভোটার ৯০,৩২২ জন এবং নারী ভোটার ৮২,৩২৮ জন।
দ্য লাস্ট গিফট

দ্য লাস্ট গিফট () হল আবদুলরাজাক গুরনাহ রচিত অষ্টম উপন্যাস। এটি ২০১১ সালে ব্লুমসবারি পাবলিশিং থেকে প্রথম প্রকাশিত হয়। পূর্ব আফ্রিকা থেকে ইংল্যান্ডে অভিবাসিত আব্বাস নামক একজন ব্যক্তিকে কেন্দ্র করে এই উপন্যাসের গল্প আবর্তিত হয়েছে, যে স্ট্রোকের পর তার অতীতের স্মৃতিচারণ করে।
উপন্যাসটি মিশ্র প্রতিক্রিয়া লাভ করে। "ফাইন্যান্সিয়াল টাইমস"-এর অ্যামিনেটা ফোর্না উপন্যাসটিকে "বিশাল মাপের" বলে উল্লেখ করেন এবং গুরনাহের গল্পকথন ও পারিবারিক সম্পর্কের নিরীক্ষণের প্রশংসা করেন। "দ্য গার্ডিয়ান"-এর জাইলস ফোডেন গুরনাহের গদ্যের প্রশংসা করেন। অন্যদিকে, কার্কাস রিভিউসের একজন পর্যালোচক অতীত ও বর্তমানের মধ্যকার উত্তরণকালের সমালোচনা করেন এবং মনে করেন বইটির মুখ্য সংকট পাঠককে আটকে রাখতে যথেষ্ট নয়।" "পাবলিশার্স উইকলি" লিখে যে বর্ণনার গতি প্রায়ই মন্থর, কিন্তু দৃশ্যপট এবং নশ্বরতা ও স্মৃতির বিষয়বস্তুর প্রশংসা করে।
২০২১ আইসিসি নারী টি২০ বিশ্বকাপ আমেরিকা বাছাইপর্ব

২০২১ আইসিসি নারী টি২০ বিশ্বকাপ আমেরিকা বাছাইপর্ব ছিল একটি ক্রিকেট টুর্নামেন্ট যা ২০২১ সালের অক্টোবর মাসে মেক্সিকোতে অনুষ্ঠিত হয়। ম্যাচগুলো টোয়েন্টি২০ আন্তর্জাতিক (টি২০আই) হিসেবে খেলা হয়, এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্ব টুর্নামেন্টে খেলার যোগ্যতা অর্জন করে। ২০১২ সালের পর এ টুর্নামেন্টেই কোনও আইসিসি নারী ইভেন্টে প্রথমবারের মত আর্জেন্টিনা ও ব্রাজিল অংশগ্রহণ করে। ২০২১ সালের সেপ্টেম্বর মাসে টুর্নামেন্টের সূচি নিশ্চিত করা হয়।
টুর্নামেন্টে চ্যাম্পিয়ন হয়ে মূল বাছাইপর্বে খেলার যোগ্যতা অর্জন করে মার্কিন যুক্তরাষ্ট্র। কানাডার দিব্যা সাক্সেনা টুর্নামেন্টের সেরা খেলোয়াড় নির্বাচিত হন।
টুর্নামেন্টের জন্য নিম্নলিখিত দলসমূহ ঘোষণা করা হয়:
 মূল বাছাইপর্বে উত্তীর্ণ
মাই নেম (কোরীয় টেলিভিশন ধারাবাহিক)

মাই নেম () একটি দক্ষিণ কোরিয়ান স্ট্রিমিং টেলিভিশন সিরিজ যা কিম জিন-মিন পরিচালিত এবং হান সো-হি, পার্ক হি-সুন এবং অহন বো-হিউন অভিনীত। এই সিরিজটি এমন এক মহিলাকে ঘিরে আবর্তিত হয়েছে যে তার বাবার মৃত্যুর প্রতিশোধ নিতে একটি গ্যাং-এ যোগ দেয় এবং তারপরে পুলিশ হিসাবে গোপনে চলে যায়। ২৬তম বুসান আন্তর্জাতিক চলচ্চিত্র উৎসবে ৭ই অক্টোবর, ২০২১ তারিখে সদ্য নির্মিত 'অন স্ক্রিন' বিভাগে আটটির মধ্যে তিনটি পর্ব প্রদর্শিত হয়েছিল। এটি ১৫ অক্টোবর, ২০২১ তারিখে নেটফ্লিক্সে মুক্তি পায়।
তার বাবার হত্যার পর, একজন প্রতিশোধপ্রাপ্ত মহিলা একজন শক্তিশালী অপরাধী বসের উপর তার আস্থা রাখে-এবং তার নির্দেশে পুলিশ বাহিনীতে প্রবেশ করে।
১১ আগস্ট, ২০২০ তারিখে নেটফ্লিক্স একটি প্রেস রিলিজের মাধ্যমে নিশ্চিত করেছে যে এটি আরেকটি কোরিয়ান মূল সিরিজ "আন্ডারকভার" বিতরণ করবে।
শুটিং শুরু হয় ২০২০ সালের নভেম্বরে এবং শেষ হয় ২০২১ সালের ফেব্রুয়ারিতে।
২০১৭ সুকমা আক্রমণ

সুকমার হামলা নকশাল-মাওবাদী বিদ্রহের সময় ভারতের কমিউনিস্ট পার্টি (মাওবাদী) কর্তৃক ২০১৭ সালের ২৪ এপ্রিল ভারতীয় আধা-সামরিক বাহিনীর বিরুদ্ধে অতর্কিত আক্রমণ। প্রতিবেশী জেলা দান্তেওয়াড়ায় ২০১০ সালে একই ধরনের হামলার পর, এটি ছিল সবচেয়ে বড় হামলা।
ভারতের ছত্তিশগড়ের সুকমা জেলার বোরকাপাল ও চিন্তাগুফার মধ্যে এই হামলা ঘটে। মাওবাদীদের একটি দল সেন্ট্রাল রিজার্ভ পুলিশ ফোর্সের -সদস্যের একটি দলকে আক্রমণ করে। তিনজন মাওবাদী ও ২৫ জন পুলিশ কর্মী পরবর্তী বন্দুক যুদ্ধে মারা যান।
জেরি ম্যাগুইয়ার

জেরি ম্যাগুইয়ার হলো ১৯৯৬ সালে মুক্তিপ্রাপ্ত আমেরিকান প্রণয়ধর্মী হাস্য-নাট্য ক্রীড়ামূলক চলচ্চিত্র যেটি রচনা, প্রযোজনা ও পরিচালনা করেছেন ক্যামেরন ক্রোই। এতে অভিনয় করেছেন টম ক্রুজ, কুবা গুডিং জুনিয়র, রেনে জেলওয়েগার এবং রেজিনা কিং। এটি ক্রীড়া প্রতিনিধি লেই স্টেইনবার্গ থেকে অনুপ্রাণিত যে ১৯৯৩ এর এনএফএল ফ্রি এজেন্সি'র সময় টিম ম্যাকডোনাল্ড এর প্রযুক্তিগত পরামর্শক ছিলেন। ১৯৯১ সালে জেফরি কেটজেনবার্গ দ্বারা লিখিত একটি ২৮ পৃষ্ঠার মেমো ডিজনিকে দেয়া হয়। এটি উত্তর আমেরিকায় ডিসেম্বর ১৩, ১৯৯৬ সালে মুক্তি পায়।
এই চলচ্চিত্রটি সমালোচকদের কাছ থেকে প্রশংসা পায় যারা এটির চিত্রনাট্য এবং অভিনয়ের প্রশংসা করে। এটি একটি ব্যবসাসফল চলচ্চিত্র ছিল যা $৫০ মিলিয়ন নির্মানব্যয়ের বিপরীতে $২৭৩ মিলিয়ন বিশ্বব্যাপী আয় করে। এটি ১৯৯৬ সালের সর্বোচ্চ আয়কারী চলচ্চিত্রের মধ্যে নবম স্থানে ছিল। চলচ্চিত্রটি অ্যাকাডেমি অ্যাওয়ার্ড এর জন্য পাঁচটি বিভাগে মনোনয়ন পায়। এগুলোর মধ্যে সেরা চলচ্চিত্র, সেরা অভিনেতা (টম ক্রুজ) অন্যতম। এছাড়াও পার্শ্ব অভিনেতার জন্য কুবা গুডিং জুনিয়র এই অ্যাকাডেমি পুরস্কার জিতে। টম ক্রুজকে সঙ্গীতধর্মী বা হাস্যরসাত্মক চলচ্চিত্রে সেরা অভিনেতা বিভাগে গোল্ডেন গ্লোব পুরস্কার দেয়া হয়৷ এছাড়াও চলচ্চিত্রটি আরো তিনটি গোল্ডেন গ্লোব মনোনয়ন এবং তিনটি স্ক্রিন অ্যাক্টরস গিল্ড পুরস্কার অর্জন করে।
জেরি ম্যাগুইয়ার দর্শকদের মধ্যে বিশেষভাবে জনপ্রিয়তা পায় এবং এর বিভিন্ন সংলাপ লোকসংস্কৃতিতে জায়গা করে নেয়। যেমন, "শো মি দ্য মানি!", "ইউ হ্যাড মি এট হ্যালো", " ইউ কমপ্লিট মি" এবং "হেল্প মি হেল্প ইউ"।
ক্রীড়া প্রতিনিধি জেরি ম্যাগুইয়ার চাকরি থেকে বরখাস্ত হওয়ার পর আবার নিজের পায়ে দাঁড়ানোর চেষ্টা করছে৷ যাইহোক তার একমাত্র ক্লায়েন্ট হলো রড টিডওয়েল, একজন অসন্তুষ্ট ফুটবলার যে একটি ভালো চুক্তির আশা করছে।
চলচ্চিত্রটি প্রথম সপ্তাহান্তে $১৭,০৮৪,২৯৬ আয় করে। উত্তর আমেরিকায় এটি $১৫৩,৯৫২,৫৯২ আয় করে। এটি অন্যান্য দেশে সর্বমোট $১১৯.৬ মিলিয়ন আয় করে, এবং বিশ্বব্যাপী সর্বমোট $২৭৩,৫৫২,৫৯২ আয় করে $৫০ মিলিয়ন নির্মানব্যয়ের বিপরীতে। এটি ১৯৯৬ সালের সর্বোচ্চ আয়কারী চলচ্চিত্রের মধ্যে নবম স্থানে ছিল এবং নাট্য-প্রণয়ধর্মী চলচ্চিত্রের মধ্যে চতুর্থ।
রোটেন টমেটোস এর ৮৪ টি সমালোচক রিভিউ এর উপর ভিত্তি করে এটি ৮৩% রেটিং পায় যার গড় স্কোর ৭.৭/১০।
শিশু অধিকার সনদ

জাতিসংঘের শিশু অধিকার সনদ (সাধারণত সংক্ষেপে সিআরসি বা ইউএনসিআরসি) একটি আন্তর্জাতিক মানবাধিকার চুক্তি যা শিশুদের নাগরিক, রাজনৈতিক, অর্থনৈতিক, সামাজিক, স্বাস্থ্য এবং সাংস্কৃতিক অধিকার নির্ধারণ করে। সনদে শিশু বলতে ১৮ বছরের কম বয়সী যেকোনো মানুষকে সংজ্ঞায়িত করা হয়েছে, যদি না অপ্রাপ্তবয়স্কদের বয়স ঐ দেশের জাতীয় আইনে অন্যরুপ বলা থাকে।
আয়ারল্যান্ড ৩০ সেপ্টেম্বর ১৯৯০ সালে কনভেনশনে স্বাক্ষর করে এবং ২৮ সেপ্টেম্বর ১৯৯২ সালে আপত্তি ছাড়াই এটি অনুমোদন করে।
যুক্তরাজ্য ১৬ ডিসেম্বর ১৯৯১-এ বেশ কয়েকটি ঘোষণার মাধ্যমে কনভেনশনটি অনুমোদন করে এবং ১৯৯৫ সালের জানুয়ারিতে শিশু অধিকার সংক্রান্ত কমিটির কাছে তার প্রথম প্রতিবেদন দেয়।
১ সেপ্টেম্বর ২০২০-এ, স্কটিশ পার্লামেন্ট-এ জাতিসংঘের শিশু অধিকার সংক্রান্ত কনভেনশন (ইনকর্পোরেশন) (স্কটল্যান্ড) বিল পেশ করা হয়।
মার্কিন যুক্তরাষ্ট্র সরকার কনভেনশনের খসড়া তৈরিতে সক্রিয় ভূমিকা পালন করে এবং ১৬ ফেব্রুয়ারি ১৯৯৫ সালে এটি স্বাক্ষর করে, কিন্তু এটি অনুমোদন করেনি।
সত্যশোধক কমিউনিস্ট পার্টি

সত্যশোধক কমিউনিস্ট পার্টি হল ভারতের মহারাষ্ট্র রাজ্যের একটি রাজনৈতিক দল। এই দলটির প্রতিষ্ঠাতা ছিলেন শরদ পাতিল। তিনি ২০০৯ সাল পর্যন্ত এই দলের সাধারণ সম্পাদক ছিলেন। দলটি গঠিত হয়েছিল কার্ল মার্ক্স, বি. আর. অম্বেডকর ও জ্যোতিরাও ফুলের রাজনৈতিক দর্শনের ভিত্তিতে।
শরদ পাতিল ছিলেন ধুলে জেলায় ভারতের কমিউনিস্ট পার্টি (মার্ক্সবাদী)-র সংগঠক। তিনি ‘মার্ক্সবাদ-ফুলে-অম্বেডকরবাদ’-এর ভিত্তিতে নিজস্ব মতাদর্শ গড়ে তীলেন এবং ১৯৭৮ সালে সিপিআই(এম) ত্যাগ করে সত্যশোধক কমিউনিস্ট পার্টি গঠন করেন। দলটির নামকরণ করা হয়েছিল ফুলের সত্যশোধক সমাজের নামানুসারে। পাতিল দলিত ও অন্যান্য অনগ্রসর শ্রেণির মধ্যে বিশেষ করে কৃষকদের নিয়ে একটি জোট গঠনের ডাক দেন। প্রতিষ্ঠার সময় এই দলের আন্দোলনের প্রধান ভিত্তিটি সীমায়িত ছিল ধুলে জেলার দু’টি মাত্র আদিবাসী-অধ্যুষিত তালুকে। কিন্তু পাতিলের বাগ্মিতার খ্যাতি সারা রাজ্যে ছড়িয়ে পড়ে এবং গ্রামাঞ্চলে শ্রেণি-বর্ণ সম্পর্কের সাধারণ বোঝাপড়ার ক্ষেত্রে বিশেষ প্রভাব বিস্তার করে। গ্রামাঞ্চলে বক্তৃতা দেওয়ার সময় তিনি ধ্রুপদি ভারতীয় সাহিত্য থেকে প্রচুর উদাহরণ তুলে ধরতেন।
১৯৮০-এর দশকের গোড়ার দিকে দলটি গণতান্ত্রিক বিপ্লব কর্মসূচির সঙ্গে ‘নারীর ক্রীতদাসত্ব সমাপন’ কর্মসূচিও যোগ করে।
২০০৯ সালের সাধারণ নির্বাচনের আগে সত্যশোধক কমিউনিস্ট পার্টি যোগ দেয় সিপিআই(এম)-নেতৃত্বাধীন বাম গণতান্ত্রিক ফ্রন্টে। ২০০৯ সালের অগস্ট মাসে মহারাষ্ট্র বিধানসভা নির্বাচন উপলক্ষ্যে মহারাষ্ট্রের রাজনৈতিক দলগুলির বৃহৎ জোট প্রজাতান্ত্রিক বাম গণতান্ত্রিক ফ্রন্ট (রিডালোস নামে জনপ্রিয়) গঠনে এই দলও অংশগ্রহণ করে।
ভারতের বিপ্লবী মার্ক্সবাদী পার্টি

ভারতের বিপ্লবী মার্ক্সবাদী পার্টি (ইংরেজি: Revolutionary Marxist Party of India; সংক্ষেপে: আরএমপিআই) হল ভারতের একটি কমিউনিস্ট রাজনৈতিক দল। দলটি গঠিত হয়েছিল কেরল-ভিত্তিক বিপ্লবী মার্ক্সবাদী পার্টির সঙ্গে অন্যান্য কয়েকটি দলের (সিপিএম পাঞ্জাব, সিপিএম হরিয়াণা, চণ্ডীগড় মার্ক্সবাদী পার্টি, হিমাচল মার্ক্সবাদী পার্টি, ছত্তীসগঢ় মার্ক্সবাদী পার্টি, তামিলনাড়ু মার্ক্সবাদী পার্টি, অন্ধ্র মার্ক্সবাদী পার্টি, পশ্চিমবঙ্গ মার্ক্সবাদী পার্টি ও দিল্লি মার্ক্সবাদী পার্টি) সংযুক্তির মাধ্যমে। আরএমপিআই-এর নেতারা হলেন মঙ্গত রাম পাসলা ও কে. কে. রেমা। এই দলের প্রথম সর্বভারতীয় সম্মেলন আয়োজিত হয় ২০১৭ সালের ২৩ থেকে ২৬ নভেম্বর চণ্ডীগড়ে।
ইউনিসক

ইউনিসক (), পূর্বের স্প্রিডট্রাম কমিউনিকেশন্স, ইনক. (), একটি চীনা ফ্যাবলেস উৎপাদন কোম্পানি যার সদরদপ্তর সাংহাইতে অবস্থিত। এটি মোবাইল ফোনের জন্য চিপসেট তৈরি করে।
ইউনিসকের সাংহাই, বেইজিং, থিয়েনচিন, সুচৌ, হাংচৌ, ছেংতু, শিয়ামেন, মার্কিন যুক্তরাষ্ট্র, ফিনল্যান্ড ও ভারতে গবেষণা কেন্দ্র রয়েছে, শেনচেনে কারিগরি সহায়তা কেন্দ্র এবং দক্ষিণ কোরিয়া, তাইওয়ান এবং মেক্সিকোতে আন্তর্জাতিক ফিল্ড সাপোর্ট অফিস রয়েছে। এর পণ্যগুলি জিএসএম, জিপিআরএস, ইডিজিই, টিডি-এসসিডিএমএ, ডাব্লিউ-সিডিএমএ, এইচএসপিএ+ এবং টিডি-এলটিই সহ ওয়্যারলেস যোগাযোগ মানগুলির একটি বিস্তৃত পরিসরকে সমর্থন করে।
কোম্পানিটি মূলত জিএসএম হ্যান্ডসেটগুলির জন্য চিপ তৈরি করে, কিন্তু এর বেশিরভাগ রিসোর্স এখন চাইনিজ টিডি-এসসিডিএমএ থ্রিজি স্ট্যান্ডার্ডের উপর দৃষ্টি নিবদ্ধ করে। জিএসএম এবং সম্মিলিত জিএসএম/টিডি-এসসিডিএমএ বেসব্যান্ড চিপসেট ছাড়াও স্প্রেডট্রাম দুটি চীনা মোবাইল টিভি স্ট্যান্ডার্ডের জন্য চিপ সরবরাহ করে: টিডি-এমবিএমএস এবং সিএমএমবি।
কোবামেলো কোদিসাং

কোবামেলো কোদিসাং (; জন্ম: ২৮ আগস্ট ১৯৯৯) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল ক্লাব ব্রাগা যুব এবং দক্ষিণ আফ্রিকা অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, কোদিসাং দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।
কোবামেলো কোদিসাং ১৯৯৯ সালের ২৮শে আগস্ট তারিখে দক্ষিণ আফ্রিকার সেরালেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
কোদিসাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
করিমগঞ্জ উত্তর বিধানসভা কেন্দ্র

করিমগঞ্জ উত্তর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে ১২৩ তম বিধানসভা ক্ষেত্র। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৯,৬০২ জন যার মধ্যে পুরুষ ভোটার ১,০১,১৩৭ জন এবং নারী ভোটার ৯৮,৪৬৪ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৭৪।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭১,৫৪৮ জন যার মধ্যে পুরুষ ভোটার ৮৯,৬৩৩ জন এবং নারী ভোটার ৮১,৯১৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৭,৮৩২ জন যার মধ্যে পুরুষ ভোটার ৮২,৫৩১ জন এবং নারী ভোটার ৭৫,৩০১ জন।
বিধানসভার সদস্যগণ:
ওয়ারিদ টেলিকম

ওয়ারিদ টেলিকম ইন্টারন্যাশনাল () ছিল একটি আমিরাতি টেলিযোগাযোগ কোম্পানি। ২০১৫ সালে বিলুপ্ত হওয়ার আগে কোম্পানিটি বাংলাদেশ, জর্জিয়া, কঙ্গো, পাকিস্তান এবং উগান্ডায় কার্যক্রম পরিচালনা করেছিল।
২০০৪ সালে, ওয়ারিদ টেলিকম ইন্টারন্যাশনাল এলএলসি, ২৯১ মিলিয়ন মার্কিন ডলারে দেশব্যাপী মোবাইল টেলিফোনি নেটওয়ার্ক (ডাব্লুএলএল) এবং দীর্ঘ-দূরত্বের আন্তর্জাতিক (এলডিআই) পরিচালনার জন্য লাইসেন্স কিনে। এটি ওয়ারিদ টেলিকম ইন্টারন্যাশনাল এলএলসির প্রথম উদ্যোগ ছিল। আবুধাবি গ্রুপের প্রাক্তন সিইও বশির তাহিরের নেতৃত্বে একটি দল এটির জন্য লাইসেন্সের জন্য বিড করেছিল।
ওয়ারিদ পাকিস্তান ২০০৫ সালের মে মাসে পরিষেবা চালু করে। চালুর ৮০ দিনের মধ্যে ওয়ারিদ পাকিস্তান দাবি করে যে তারা ১০ লাখেরও বেশি ব্যবহারকারীকে আকৃষ্ট করতে পেরেছে।
২০০৭ সালের ৩০ শে জুন, সিঙ্গাপুর টেলিকমিউনিকেশনস লিমিটেড (সিংটেল) এবং ওয়ারিদ টেলিকম ঘোষণা করে যে তারা একটি চুক্তি করেছে যার আওতায় ওয়ারিদের এন্টারপ্রাইজ মূল্য ২.৯ বিলিয়ন ধরে সিংটেল আনুমানিক ৭৫৮ মিলিয়ন ডলারে ওয়ারিদ টেলিকমের ৩০ শতাংশ ইক্যুইটি শেয়ার অধিগ্রহণ করবে।
২০১৩ সালের জানুয়ারিতে সিংটেল ১৫০ মিলিয়ন ডলারের বিনিময়ে এই শেয়ারটি বিক্রি করে দেয় এবং ভবিষ্যতে যে কোনও বিক্রয়, পাবলিক অফার বা ওয়ারিদকে একীভূত করা হলে তার নিট আয়ের ৭.৫ শতাংশ পাওয়ার অধিকার রেখে দেয়।
২০১৫ সালের ২৬ শে নভেম্বর ভিম্পেলকম এবং আবুধাবি গ্রুপ, মোবিলিংক এবং ওয়ারিদকে জাজ নামে একটি একক সংস্থায় একীভূত করতে সম্মত হয়।
২০০৫ সালের ডিসেম্বরে, ওয়ারিদ টেলিকম ইন্টারন্যাশনাল এলএলসি ৫০ মিলিয়ন মার্কিন ডলারে বাংলাদেশের ষষ্ঠ মোবাইল ফোন অপারেটর হিসেবে কাজ করার জন্য ১৫ বছরের জিএসএম লাইসেন্স লাভ করে। ওয়ারিদ বাংলাদেশ ২০০৬ সালের মাঝামাঝি থেকে তার নেটওয়ার্ক চালু করে এবং ২০০৭ সালের ১০ মে ২৬টি জেলায় বাণিজ্যিক কার্যক্রম শুরু করে। ওয়ারিদ বাংলাদেশ যাত্রা শুরুর ৭০ দিনের মধ্যে ১০ লাখ গ্রাহক অর্জন করে।
২০১০ সালের ৪ জানুয়ারি, বাংলাদেশ টেলিযোগাযোগ নিয়ন্ত্রণ কমিশনের কাছ থেকে অনুমোদন পেয়ে ওয়ারিদ টেলিকম ৩০০ মিলিয়ন মার্কিন ডলারে ভারতের ভারতী এয়ারটেলের কাছে তার বাংলাদেশের কার্যক্রমের ৭০ শতাংশ শেয়ার বিক্রি করে।
২০১০ সালের ২০ ডিসেম্বর ওয়ারিদ টেলিকমকে এয়ারটেল নামে পুনঃনামকরণ করা হয়। পরবর্তীতে ২০১৬ সালে এয়ারটেল এর কার্যক্রম রবি আজিয়াটা লিমিটেড এর সাথে একীভূত করা হয় এবং এয়ারটেল বাংলাদেশ লিমিটেডকে বিলুপ্ত করা হয়।
লাইসেন্স প্রদান করা হয়।
লাইসেন্স দেওয়া হয়। 
জানুয়ারি ২০০৮ সালে চালু হয়। ২০১৩ সালের ৫ নভেম্বর ওয়াল স্ট্রিট জার্নাল জানায় যে এয়ারটেল এটি অধিগ্রহণ করেছে। 
২০০৭ সালে উগান্ডায় পরিষেবা চালু করার পরিকল্পনা করা হয়। ওয়ারিদ একই সাথে ওয়াতিন টেলিকমের মাধ্যমে উগান্ডা জুড়ে ওয়াইম্যাক্স নেটওয়ার্ক স্থাপনের প্রস্তুতি নেয়। ২০১৩ সালে এয়ারটেল অধিগ্রহণ করে।
পশ্চিমবঙ্গ বিধানসভা নির্বাচন, ১৯৬৭

পশ্চিমবঙ্গ বিধানসভা নির্বাচন, ১৯৬৭ অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। অজয় মুখোপাধ্যায়ের নেতৃত্বাধীন যুক্তফ্রন্ট এই নির্বাচনে সংখ্যাগরিষ্ঠ আসনে জয়লাভ করে রাজ্যে প্রথম অ-কংগ্রেসি সরকার গঠন করে।
অজয় মুখোপাধ্যায়ের নেতৃত্বাধীন যুক্তফ্রন্ট সরকার গঠন করে। এই যুক্তফ্রন্ট ছিল জনগণের সংযুক্ত বামফ্রন্ট (ভারতের কমিউনিস্ট পার্টি, বাংলা কংগ্রেস, সারা ভারত ফরওয়ার্ড ব্লক ও ভারতের বলশেভিক পার্টির নির্বাচনী জোট) ও সংযুক্ত বামফ্রন্টের (ভারতের কমিউনিস্ট পার্টি (মার্ক্সবাদী), সংযুক্ত সোশ্যালিস্ট পার্টি, সোশ্যালিস্ট ইউনিটি সেন্টার অফ ইন্ডিয়া, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ওয়ার্কার্স পার্টি অফ ইন্ডিয়া ও বিপ্লবী সমাজতন্ত্রী দলের নির্বাচনী জোট) জোট।
! class="unsortable"|
!রাজনৈতিক দল
!প্রার্থীসংখ্যা
!নির্বাচিত বিধায়ক
!প্রাপ্ত ভোট
!ভোটের শতকরা হার
!আসনসংখ্যার পরিবর্তন
নগর কীর্তন

নগর কীর্তন () বা নগর সংকীর্তন, ভারতীয় ধর্মের ঐতিহ্য যা কোনো গোষ্ঠী পবিত্র স্তোত্র গাইতে গাইতে মিছিল করে আবাসিক এলাকা প্রদক্ষিণ করাকে বোঝানো হয়।
চৈতন্য মহাপ্রভুকে দেওয়া হয় নগর কীর্তনের প্রথা প্রবর্তনের কৃতিত্ব, যার মধ্যে ছিল শুধু কৃষ্ণের জন্য নিবেদিত গীতিকবিতা গাওয়া এবং মিছিলের আকারে শহরের রাস্তায় বারবার জপ করে নগর পরিভ্রমণ করা।
হিন্দুধর্মে, চৈতন্য মহাপ্রভু কীর্তন ও "নগর কীর্তন" এর মাধ্যমে ভক্তির ধারণা, বা ব্যক্তিগত ঈশ্বরের প্রতি ভক্তি প্রচার করতেন, এবং প্রথাটি প্রবর্তনের জন্য বৈষ্ণব ঐতিহ্যকে কৃতিত্ব দেওয়া হয়। চৈতন্যের মণ্ডলী গাওয়া লোক সুরে করা হয়েছিল এবং এর সাথে ঢোল ও ঝাঁকির উচ্ছল উচ্ছ্বাস ছিল।
- এই ধারার অনুগমন করেই যোগ - ভক্তি মার্গের সিদ্ধ সাধক, লঘিমাসিদ্ধ মহাযোগী (The Levitating Saint) ভাদুড়ী মহাশয় - মহর্ষি নগেন্দ্রনাথ চল্লিশ জন ভক্ত সঙ্গে আহিরীটোলা ঘাট থেকে গঙ্গাবক্ষে কীর্তনে বের হন। কালনা পর্যন্ত কীর্তন চলে। পরে ফিরে আসেন সিমলা স্ট্রিটে।
শিখধর্মে, "নগর কীর্তন" বৈশাখী উৎসবে প্রথাগত। প্রথাগত ভাবে, শোভাযাত্রায় গুরুগ্রন্থ সাহিব অনুসারী গেরুয়া বসন ধারী পঞ্চপ্রিয় দ্বারা নেতৃত্ব দেওয়া হয়।
সাধারণত, শোভাযাত্রার সদস্যরা প্রদর্শিত ধর্মগ্রন্থের প্রতি শ্রদ্ধাশীল নয়। একইভাবে, অনেকে গেরুয়া বা কমলা রঙের কাপড় দিয়ে তাদের মাথা ঢেকে রাখে। শোভাযাত্রার আগে রাস্তাটি সেবাদাররা পরিষ্কার করেন। দর্শনার্থীরা ধর্মগ্রন্থের কাছে মাথা নত করে। শাস্ত্র অনুসরণকারী ভাসানগুলি থেকে বা মিছিলের আশেপাশের স্থির স্থানগুলি থেকে তাদের খাবার সরবরাহ করা যেতে পারে। শোভাযাত্রাটি গুরুদ্বারে আরদা (প্রার্থনা) দিয়ে শেষ হয়।
আইপিস

আইপিস বা ওকিউলার লেন্স হলো এমন এক প্রকার লেন্স যা দূরবীক্ষণযন্ত্র ও অণুবীক্ষণযন্ত্রের মতো আলোকীয় যন্ত্রপাতির সাথে যুক্ত করা হয়। আইপিস সংযুক্ত কোন যন্ত্র ব্যবহার করতে গেলে এই লেন্সটিই পর্যবেক্ষকের চোখের সবচেয়ে কাছে থাকে যার কারণে এর এরূপ নাম। অভিলক্ষ্য লেন্স বা দর্পনে যে আলোক রশ্মি আপতিত হয় তা (লেন্সের ক্ষেত্রে) প্রতিসরণের পর অথবা (দর্পনের ক্ষেত্রে) প্রতিফলনের পর ফোকাস বিন্দুতে মিলিত হয় এবং বিম্ব গঠন করে। এই বিম্বকে বিবর্ধনের উদ্দেশ্যে আইপিসকে অভিলক্ষ্যের ফোকাস বিন্দুর নিকটে স্থাপন করা হয়। বিবর্ধনের পরিমাণ আইপিসের এর ফোকাস দৈর্ঘ্যের উপর নির্ভর করে।
শেষ প্রান্তে একটি “নল”যুক্ত একটি কাঠামোর অভ্যন্তরে বেশ কিছু “লেন্স উপাদান” নিয়ে আইপিস গঠন করা হয়। যে যন্ত্রাংশের সাথে নলটি সংযুক্ত করতে হবে সেই যন্ত্রাংশের বিশেষ ছিদ্রপথের সাথে যাতে নলটি ভালভাবে এঁটে যায় নলটির আকার সেইরূপভাবে তৈরি করা হয়। অভিলক্ষ্য থেকে আইপিসকে কাছে বা দূরে সরিয়ে বিম্বের ফোকাস করা যেতে পারে। আইপিসকে যাতে সরাসরি নড়াচড়া করার প্রয়োজন না হয় তার জন্য অধিকাংশ যন্ত্রপাতিতে এমন একটি ফোকাসিং কৌশলের ব্যবস্থা করা থাকে যেখানে শুধু আইপিস সংযুক্ত শ্যাফটকে নাড়িয়েই প্রয়োজনীয় ফোকাসিং করা যায়।
বাইনোকুলারের আইপিস সাধারণত স্থায়ীভাবে সংযুক্ত করা থাকে যার ফলে এর একটি পূর্ব-নির্ধারিত বিবর্ধণ এবং দৃশ্য ক্ষেত্র (fields of view) থাকে। দূরবীক্ষণযন্ত্র ও অণুবীক্ষণযন্ত্রের আইপিসকে সচরাচর পরস্পরের মধ্যে অদলবদল করা যায়। পর্যবেক্ষক আইপিসের মাধ্যমে দৃশ্যমান বিম্বকে সামঞ্জস্যপূর্ণ করতে পারেন। উদাহরণস্বরূপ, টেলিস্কোপের বিবর্ধন বাড়াতে বা কমাতে আইপিসগুলোকে প্রায়ই অদলবদল করা হয়ে থাকে। এছাড়া আইপিস পর্যবেক্ষক বা ব্যবহারকারীকে দৃশ্য ক্ষেত্রের পরিবর্তনের এবং চক্ষু বিরতির মাত্রার পার্থক্য তৈরির সুবিধাও দিয়ে থাকে।
জপ

জপ () হলো ধ্বনির পুনরাবৃত্তিমূলক গান, যা সাধারণ এক বা দুই আবৃত্তি স্বনর স্বরতীক্ষ্ণতায় হয়। জপের সুরের স্বরমাধুর্য সরল থেকে অত্যন্ত জটিল হতে পারে। গ্রেগরীয় জপ পদ্ধতিতে সুরেলা উপশব্দের পুনরাবৃত্তি করা হয়। জপ শৈলীযুক্ত সঙ্গীত হিসাবেও বিবেচিত হয়। পরবর্তী মধ্যযুগে জপ কিছু ধর্মীয় মন্ত্র সঙ্গীতে বিকশিত হয়েছিল।
জপ (যেমন, মন্ত্র, পবিত্র পাঠ, ঈশ্বর বা আত্মার নাম ইত্যাদি) সাধারণভাবে ব্যবহৃত আধ্যাত্মিক অনুশীলন। প্রার্থনার মতো, জপ ব্যক্তিগত বা গোষ্ঠী অনুশীলনের উপাদান হতে পারে। আধ্যাত্মিক ঐতিহ্যগুলো জপকে আধ্যাত্মিক উন্নতির পথ বলে মনে করে।
জপ বলতে গ্রেগরীয় জপ, বৈদিক জপ, কোরআন তেলওয়াত, ইসলামী জিকির, বাহাই জপ, বৌদ্ধ জপ, মন্ত্র পাঠ, ইহুদি ক্যান্টিলেশন, কিরিয়া ডক্সাই-এর এপিকিউরীয় পুনরাবৃত্তি, এবং বিশেষ করে রোমান ক্যাথলিক, পূর্ব সনাতনপন্থী, লুথেরান এবং অ্যাংলিকান গির্জাগুলিতে সঙ্গীত ও প্রার্থনাকে বোঝায়।
জপ অনুশীলন বিচিত্রময়। থেরবাদ ঐতিহ্যে, জপ সাধারণত পালি ভাষায় এবং পালি ত্রিপিটক অনুসারে করা হয়। তিব্বতি বৌদ্ধ জপ অতিস্বরে গাওয়া হয়, যেখানে একাধিক মাত্রা ব্যবহার হয়। অনেক হিন্দু ঐতিহ্য এবং অন্যান্য ঘনিষ্ঠভাবে সম্পর্কিত ভারতীয় ধর্মে মন্ত্র জপ করার ধারণাটি বিশেষ তাৎপর্যপূর্ণ। ভারতীয় ভক্তি ঐতিহ্য আনন্দমার্গ অনুসরণ করে কীর্তন করে। হরেকৃষ্ণ আন্দোলন বিশেষ করে বৈষ্ণব ঐতিহ্যে ঈশ্বরের সংস্কৃত নাম উচ্চারণের উপর ভিত্তি করে। চীনা শিজিং বা কবিতা, জেন বৌদ্ধ নীতির প্রতিফলন করে এবং ড্যান তাইন থেকে গাওয়া হয় - প্রাচ্যের ঐতিহ্যের শক্তির অবস্থান। জপ মানে শুধুমাত্র মন্ত্র উচ্চারণ নয়। এর সঙ্গে জড়িয়ে আছে আরও অনেক গভীর কিছু। মহর্ষি নগেন্দ্রনাথ তার সন্ধান দিতে গিয়ে বলছেন :
করিমগঞ্জ দক্ষিণ বিধানসভা কেন্দ্র

করিমগঞ্জ দক্ষিণ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯১,২৩৯ জন যার মধ্যে পুরুষ ভোটার ৯৮,৩৬৯ জন এবং নারী ভোটার ৯২,৮৬৭ জন। এছাড়াও তিনজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। করিমগঞ্জ দক্ষিণ বিধানসভা কেন্দ্রে ২০২১ ভোটার লিঙ্গানুপাত ৯৪৪।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৬০,৬৭০ জন যার মধ্যে পুরুষ ভোটার ৮৪,৫৯৯ জন এবং নারী ভোটার ৭৬,০৭১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৪,১০৩ জন যার মধ্যে পুরুষ ভোটার ৭৫,৩২৯ জন এবং নারী ভোটার ৬৮,৭৭৪ জন।
মিরপুর সড়ক

মিরপুর সড়ক একটি দীর্ঘ উত্তর -দক্ষিণ রাস্তা যা মিরপুরের উত্তর অংশ এবং ঢাকা বিশ্ববিদ্যালয় ক্যাম্পাসের সাথে সংযুক্ত। এটি ঢাকার অন্যতম প্রধান রাস্তাগুলোর মধ্যে অন্যতম। মিরপুর সড়ক মিরপুর ১০ নম্বর হয়ে, শ্যামলী, মোহাম্মদপুর, ধানমন্ডি হয়ে নিউমার্কেট পর্যন্ত বিস্তৃত। মিরপুর সড়কের প্রধান মোড়গুলোর মধ্যে রয়েছে সৈয়দ মাহবুব মোর্শেদ সরণী, আসাদ এভিনিউ-মিরপুর সড়ক, দারুস-সালাম সড়ক-মিরপুর সড়ক, এলিফ্যান্ট রোড-মিরপুর সড়ক, পান্থপথ ক্রসিং, রিং রোড ক্রসিং ইত্যাদি রাস্তাটি ঢাকা শহরের ব্যস্ততম সড়কগুলির মধ্যে একটি। এই রাস্তায় অসংখ্য ভবন এবং আকাশচুম্বী ইমারত অবস্থিত।
পাকিস্তান আমলে (১৯৪৭-১৯৭১) ঢাকা উত্তর দিকে প্রসারিত হওয়ায় মিরপুর রোড শহরের প্রধান উত্তর-দক্ষিণ অংশ হিসেবে বানানো হয়, যা ধানমন্ডি, মিরপুর এবং উত্তরার নতুন অঞ্চলকে মিলিত করে। বিশ্বব্যাংকের অর্থায়নে ঢাকা আরবান ট্রান্সপোর্ট প্রজেক্টের (ডিইউটিপি) অংশ হিসেবে ডিসেম্বর ২০০২ সালে গাবতলী এবং রাসেল স্কয়ারের মধ্যে মিরপুর রোডে মোটরবিহীন পরিবহন নিষিদ্ধ করা হয়েছিল। ১৭ ডিসেম্বর ২০০৪, রাসেল স্কয়ার থেকে আজিমপুর পর্যন্ত নিষেধাজ্ঞা বাড়ানো হয়।
মিরপুর রোড অসংখ্য ভবন, আকাশচুম্বী ইমারত, স্থাপত্য কাঠামো ইত্যাদি রয়েছে। ভবনগুলির মধ্যে রয়েছে বাণিজ্যিক ভবন, অফিস, শপিং মল এবং শপিং কমপ্লেক্স, শিক্ষা প্রতিষ্ঠান, রেস্টুরেন্ট, হাসপাতাল ইত্যাদি।
এছাড়াও, এই রাস্তায় বেশ কয়েকটি সরকারি ও বেসরকারি অফিস রয়েছে। প্রধানমন্ত্রীর সরকারি বাসভবন গণভবনও মিরপুর রোডে অবস্থিত। ঢাকা নিউ মার্কেট, ঢাকার একটি ঐতিহ্যবাহী বিখ্যাত বাজার, যেখানে সুলভ মূল্যে বিভিন্ন ধরনের পণ্য পাওয়া যায়, নীলক্ষেতের কাছে মিরপুর সড়কের দক্ষিণ অংশে অবস্থিত।
পশ্চিমবঙ্গ বিধানসভা নির্বাচন, ১৯৬৯

পশ্চিমবঙ্গ বিধানসভা নির্বাচন, ১৯৬৯ অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। ১৯৬৮ সালের ২০ ফেব্রুয়ারি পশ্চিমবঙ্গে রাষ্ট্রপতি শাসন ঘোষিত হয়। এরপরই পূর্ববর্তী বিধানসভা ভেঙে দেওয়া হয়েছিল। এই নির্বাচনের পর অজয় মুখোপাধ্যায় মুখ্যমন্ত্রী পদে শপথ নেন এবং দ্বিতীয় যুক্তফ্রন্ট মন্ত্রীসভা গঠিত হয়। যুক্তফ্রন্ট এই নির্বাচনে ২১৪টি আসন (৪৯.৭ শতাংশ ভোট) পেয়ে জয়লাভ করেছিল।
সিবুসিসো মাবিলিসো

সিবুসিসো গিদেওন মাবিলিসো (; জন্ম: ১৪ এপ্রিল ১৯৯৯; সিবুসিসো মাবিলিসো নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৯ সালে, মাবিলিসো দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০২১ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
সিবুসিসো গিদেওন মাবিলিসো ১৯৯৯ সালের ১৪ই এপ্রিল তারিখে দক্ষিণ আফ্রিকার রাস্টেনবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাবিলিসো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
পশ্চিমবঙ্গ বিধানসভা নির্বাচন, ১৯৭১

পশ্চিমবঙ্গ বিধানসভা নির্বাচন, ১৯৭১ অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার সদস্যদের নির্বাচিত করার জন্য। এই নির্বাচনটি সেই বছর সাধারণ নির্বাচনের সঙ্গেও আয়োজিত হয়।
১৯৭১ সালের নির্বাচনের পূর্বে দলীয় জোটের চিত্রটি পুনরাঙ্কিত হয়েছিল। মুখ্যমন্ত্রীর পদত্যাগের পরে যুক্তফ্রন্ট দুই ভাগে বিভক্ত হয়ে গিয়েছিল। এরপর ভারতের কমিউনিস্ট পার্টি (মার্ক্সবাদী)-র নেতৃত্বে সংযুক্ত বামফ্রন্ট নামে ছয়-দলীয় জোট গঠিত হয়। এই জোটের অন্যান্য দলগুলি ছিল ভারতের বিপ্লবী কমিউনিস্ট পার্টি (সুধীন্দ্রনাথ কুমারের নেতৃত্বাধীন গোষ্ঠী), বিপ্লবী বাংলা কংগ্রেস, ভারতের বলশেভিক পার্টি (নেপাল ভট্টাচার্যের নেতৃত্বাধীন গোষ্ঠী), ওয়ার্কার্স পার্টি অফ ইন্ডিয়া ও মার্ক্সবাদী ফরওয়ার্ড ব্লক।
ভারতের কমিউনিস্ট পার্টির নেতৃত্বে গঠিত হয় আট-দলীয় জোট সংযুক্ত বাম গণতান্ত্রিক ফ্রন্ট (ইউএলডিএফ)। এই জোটের অন্যান্য সদস্যরা ছিল সারা ভারত ফরওয়ার্ড ব্লক, সোশ্যালিস্ট ইউনিটি সেন্টার অফ ইন্ডিয়া, অখিল ভারতীয় গোর্খা লিগ, ভারতের বলশেভিক পার্টি (বরদা মুকুটমণির নেতৃত্বাধীন গোষ্ঠী), ভারতের বিপ্লবী কমিউনিস্ট পার্টি (অনাদি দাসের নেতৃত্বাধীন গোষ্ঠী), সংযুক্ত সোশ্যালিস্ট পার্টি ও প্রজা সমাজতান্ত্রিক পার্টি (বিক্ষুদ্ধ গোষ্ঠী)। ইউএলডিএফ বাংলা কংগ্রেসের সঙ্গে আসন বণ্টন-সংক্রান্ত চুক্তি করতে ব্যর্থ হলেও ভারতীয় জাতীয় কংগ্রেস (আর)-এর (কংগ্রেস(আর)) সঙ্গে কয়েকটি আসন বণ্টন করতে সক্ষম হয়েছিল।
বাংলা কংগ্রেস কংগ্রেস(আর)-এর সঙ্গে আসন সমঝোতায় আগ্রহী হলেও কংগ্রেস(আর) তাদের প্রস্তাব প্রত্যাখ্যান করে। কারণ, কংগ্রেস(আর) বাংলা কংগ্রেসকে ভারতীয় জাতীয় কংগ্রেস (সংগঠন)-এর অত্যন্ত ঘনিষ্ঠ একটি দল মনে করত।
এই নির্বাচনের পূর্বে নির্বাচনী প্রচার চলাকালীন কয়েকটি হিংসাত্মক ঘটনা ঘটেছিল। ভারতের কমিউনিস্ট পার্টি (মার্ক্সবাদী-নেনিনবাদী) (সিপিআই(এম-এল)) নির্বাচন বয়কটের ডাক দেয়। অন্যদিকে ভারতের কমিউনিস্ট পার্টি (মার্ক্সবাদী) (সিপিআই(এম)) প্রচার করে যে, ভারতীয় জাতীয় কংগ্রেস (আর) সিপিআই(এম)-এর রাজ্যে ক্ষমতা দখল সুযোগে অন্তর্ঘাত হানার জন্য সিপিআই(এম-এল)-কে দাবার বোড়ে হিসেবে ব্যবহার করছে। সমগ্র রাজ্য জুড়ে সিপিআই(এম) ও সিপিআই(এম-এল)-এর মধ্যে সংঘর্ষ বেধে যায়। সিপিআই(এম) দাবি করে যে, সিপিআই(এম-এল) তাদের প্রায় ২০০ ক্যাডারকে হত্যা করেছিল।
নির্বাচনী প্রচার চলাকালীন তিন জন প্রার্থী নিহত হয়েছিলেন। ১৯৭১ সালের ১৭ ফেব্রুয়ারি উখড়া বিধানসভা কেন্দ্রের বাংলা কংগ্রেস প্রার্থী দেবদত্ত মণ্ডল নিহত হন, ২০ ফেব্রুয়ারি প্রকাশ্য দিবালোকে নিহত হন শ্যামপুকুর বিধানসভা কেন্দ্রের সারা ভারত ফরওয়ার্ড ব্লক প্রার্থী হেমন্ত কুমার বসু এবং এরপর ৫ মার্চ দমদম বিধানসভা কেন্দ্রের ভারতীয় জাতীয় কংগ্রেস (সংগঠন) প্রার্থী পীযূষচন্দ্র ঘোষ নিহত হন। তিন বিধানসভা কেন্দ্রেই নির্বাচনের পূর্ব ঘোষণা প্রত্যাহার করা হয়েছিল, কিন্তু শ্যামপুকুর কেন্দ্রে কোনও নির্বাচনই হয়নি। কারণ, হেমন্ত কুমার বসুর পরিবর্তে সারা ভারত ফরওয়ার্ড ব্লক কর্তৃক ঘোষিত প্রার্থী অজিত কুমার বিশ্বাসও নিহত হয়েছিলেন।
নির্বাচনের পর কংগ্রেস(আর), বাংলা কংগ্রেস ও ইউএলডিএফ (এসইউসিআই-এর সম্মতি ছাড়া) এই সিদ্ধান্ত গ্রহণ করে যে, কংগ্রেস(আর) ও বাংলা কংগ্রেস সরকার গঠন করবে এবং ইউএলডিএফ সেই সরকারকে বাইরে থেকে সমর্থন করবে। ইউএলডিএফ-এর দুই সদস্য দল এসএসপি ও গোর্খা লিগ অবশ্য সরকারে যোগ দেয়।
মাইকেল এইচ আলবার্ট

মাইকেল হেনরি আলবার্ট (জন্ম: সেপ্টেম্বর ২০, ১৯৬২) একজন গণিতবিদ এবং কম্পিউটার বিজ্ঞানী। মূলত কানাডিয়ান এই গণিতজ্ঞ বর্তমানে নিউজিল্যান্ডের ডানেডিনের ইউনিভার্সিটি অব ওটাগোতে কম্পিউটার বিজ্ঞান বিভাগের অধ্যাপক। তার বৈচিত্র্যময় গবেষণার আগ্রহের মধ্যে রয়েছে কম্বিনেটরিক্স এবং কম্বিনেটরিয়াল গেম থিওরি।
আলবার্ট ১৯৮১ সালে ওয়াটারলু বিশ্ববিদ্যালয় থেকে তার ব্যাচেলর অফ ম্যাথমেটিক্স ডিগ্রি অর্জন করেন। ঐ বছরই তিনি রোডস স্কলারশিপ পান। তিনি ডক্টর অব ফিলোসফি সম্পন্ন করেন ১৯৮৪ সালে অক্সফোর্ড বিশ্ববিদ্যালয়ে। এরপর তিনি ওয়াটারলু বিশ্ববিদ্যালয়ে ফিরে আসেন। ১৯৮৭ থেকে ১৯৯৬ পর্যন্ত তিনি কার্নেগি মেলন বিশ্ববিদ্যালয়ের অধ্যাপক ছিলেন। অ্যালবার্ট ১৯৯৮ সাল থেকে ওটাগো বিশ্ববিদ্যালয়ে কর্মরত আছেন।
আলবার্ট জেপি গ্রসম্যান এবং রিচার্ড নোভাকোস্কির সাথে একত্রে ক্লোবার (Clobber) গেমটি আবিষ্কার করেছিলেন। অধিকন্তু তিনি কম্বিনেটরিয়াল গেম স্যুট গেম অ্যানালাইসিস সফটওয়্যারেও অবদান রেখেছেন এবং "লেসনস ইন প্লে: ইন্ট্রোডাকশন টু কম্বিনেটরিয়াল গেম থিওরি" বইয়ের সহলেখক। তার গবেষণার আরেকটি উল্লেখযোগ্য বিষয় হচ্ছে বিন্যাস প্যাটার্ন (Permutation Patterns)।
অ্যালবার্ট একজন প্রখর ব্রিজ (তাস) খেলোয়াড় এবং আন্তর্জাতিক টুর্নামেন্টও তিনি জিতেছেন।
ইওয়েক্রস

<templatestyles src="Module:Coordinates/styles.css"></templatestyles>
ইওয়েক্রস বা ইউক্রস ইংল্যান্ডের ইয়র্কশায়ারের ওয়েস্ট রাইডিং এর ঐতিহাসিক একটি জেলা। বেন্থাম, ক্ল্যাফাম, রিবলসডেলের হর্টন এবং সেডবার্গ এবং লন্সডেলের থর্নটনের কিছু অংশ এর অন্তর্ভুক্ত। উনবিংশ শতাব্দীতে ইভক্রস স্টেইনক্লিফ এবং ইভক্রস ওয়াপেনটেক থেকে জেলাটি বিভক্ত হয়েছিল।
আধুনিক সময়ে নামটি লিডসের অ্যাংলিকান ডায়োসিসের রিচমন্ড এবং ক্র্যাভেনের আর্কডিকনের অধীনে একটি এলাকার ডিনেরিগুলির জন্য ব্যবহৃত হয়েছে। ২০১৭ সালে এটি বোল্যান্ডের সাথে একত্রিত হয়ে বোল্যান্ড এবং ইওয়েক্রসের ডিনেরি হয়ে ওঠে।
১৯৭৪ সালে ওয়াপেনটেকের এলাকা উত্তর ইয়র্কশায়ার এবং কুম্ব্রিয়া কাউন্টির মধ্যে বিভক্ত করা হয়েছে।
হার মানা হার

হার মানা হার হল একটি জনপ্রিয় বাংলা চলচ্চিত্র যা পরিচালনা করেন সলিল সেন। এই চলচ্চিত্রটি বিখ্যাত লেখক তারাশঙ্কর বন্দ্যোপাধ্যায় এর উপন্যাস থেকে নির্মিত। এই চলচ্চিত্রটি ১৯৭২ সালে সবক চিত্রশিল্প প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ললিতা চ্যাটার্জি, বিকাশ রায়।
ক্রিয়াবিশেষণ

ক্রিয়াবিশেষণ বলতে সেইসব পদ বা শব্দকে বোঝায়, যা ক্রিয়াপদকে বিশেষিত করে। সাধারণত এই ধরনের পদ ক্রিয়া বা কাজের স্থান, সময়, অবস্থা নির্দেশ করে। যেমন সুখে, শান্তিতে ,দুঃখে, খুব ,দ্রুত ,খুশিতে।
বাংলা অনুসর্গের তালিকা

অনুসর্গ বাংলা ভাষায় ব্যবহৃত একটি পদ। এই নিবন্ধটি বাংলা ভাষায় বহুল ব্যবহৃত কিছু অনুসর্গ পদের তালিকা সম্মন্ধে।
অপেক্ষা, অবধি, অভিমুখে, অধিক , অভ্যন্তরে , অগ্রে 
আগে
উপরে , ঊর্ধ্বে 
করে, কর্তৃক, কাছে, কারণে 
চেয়ে
ছাড়া , ছেড়ে 
জন্য
তরে
থেকে
দরুন, দিকে, দিয়ে, দ্বারা
ধরে
নাগাদ, নিচে, নামে, নিকট
পর্যন্ত, পানে, পাশে, পিছনে, প্রতি, পরে, পাছে, পক্ষে‌, পশ্চাতে 
বদলে, বনাম, বরাবর, বাইরে, বাদে, বাবদ, বিনা, ব্যতীত, বিহনে, বলে, বশত
ভিতরে, ভিন্ন
মতো, মধ্যে, মাঝে
লেগে
সঙ্গে, সম্মুখে, সাথে, সামনে, সহ, সহকারে, সংক্রান্ত
হতে, হেতু, হচ্ছে
রাতের রজনীগন্ধা

রাতের রজনীগন্ধা হল একটি জনপ্রিয় বাংলা চলচ্চিত্র যা পরিচালনা করেন অজিত গাঙ্গুলী। এই চলচ্চিত্রটি বিখ্যাত লেখক নীহার রঞ্জন গুপ্ত এর উপন্যাস থেকে নির্মিত। এই চলচ্চিত্রটি ১৯৭৩ সালে এ. আর. সি প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, নিভাননী দেবী, তরুণ কুমার।
সারসংক্ষেপঃ- 
উত্তম কুমার একজন চৌকস সাংবাদিক এবং অপর্ণা সেন একজন ভালো এবং সচ্ছল পরিবারের মেয়ে, যিনি পৈত্রিক আধিপত্য থেকে পালিয়ে বেড়াচ্ছেন। সত্তর দশকের জাগরণ ও স্বাধীনতা এই সিনেমায় দৃশ্যমান। পরিবার এবং এক বন্ধু নীলেশ উত্তম কুমারের সাহায্যে অপর্ণাকে খুঁজে বের করতে সক্ষম হন কিন্তু ততক্ষণে তাদের দুজনের রসায়ন অনেক দূর চলে গিয়েছিল এবং উত্তম কুমার এবং অপর্ণা সেনের বিয়েটি খুব মিষ্টি ভাবে সিনেমাটি শেষ হয়েছিল।
২০২১–২২ সিয়েরা লিওন ক্রিকেট দলের নাইজেরিয়া সফর

সিয়েরা লিওন পুরুষ ক্রিকেট দল ২০২১ সালের অক্টোবর মাসে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য নাইজেরিয়া সফর করে, যে ম্যাচগুলো লেগোস শহরের আকোকা এলাকার লেগোস বিশ্ববিদ্যালয় ক্রিকেট ওভালে অনুষ্ঠিত হয়। সিরিজটি ২০২১ সালের নভেম্বর মাসে অনুষ্ঠিত টি২০ বিশ্বকাপ আফ্রিকা বাছাইপর্বের জন্য উভয় দলের প্রস্তুতি হিসেবে গণ্য হয়। সিরিজে নাইজেরিয়া ৫-১ ব্যবধানে জয়ী হয়। সিরিজের পঞ্চম ম্যাচে নাইজেরিয়ার পিটার আহো মাত্র ৫ রান খরচ করে সিয়েরা লিওনের ৬ উইকেট তুলে নেন, যেটি ছিল পুরুষ টোয়েন্টি২০ আন্তর্জাতিক ম্যাচে সেরা বোলিং-এর রেকর্ড।
শ্রীরুদ্রম

শ্রীরুদ্রম () হলো দেবতা রুদ্র বা শিবের প্রতি নিবেদিত বৈদিক স্তোত্র। স্তোত্রটির দুটি অংশ - নমকম্ ও চমকম্, এবং চমকম্ শ্রীরুদ্রমে যোগ করা হয়েছে। স্তোত্রটিতে শিবকে পরব্রহ্ম হিসেবে বিবেচনা করা হয়েছে। এটি দেবতার নাম গণনা করার প্রাথমিক উদাহরণ।
শ্রীরুদ্রম পবিত্র মন্ত্র নমঃ শিবায়-এর উল্লেখের জন্যও বিখ্যাত, যেটি তৈত্তিরীয় সংহিতার অষ্টম অনুবাকে পাওয়া যায়। স্তোত্রটির মধ্যে 'ওঁ নমঃ ভগবতে রুদ্রায়' এবং 'মহামৃত্যুঞ্জয় মন্ত্র'ও রয়েছে।
শ্রীরুদ্রম সাধারণত প্রদোষের সময় জপ করা হয়, যা শিবের উপাসনার জন্য শুভ সময় বলে মনে করা হয়।
শ্রী রুদ্রম তৈত্তিরীয় সংহিতার চতুর্থ কাণ্ড থেকে 
নেয়া হয়েছে, এবং এটি দুটি অধ্যায় নিয়ে গঠিত যা কৃষ্ণ যজুর্বেদের অংশ। অধ্যায়ের নাম হল যথাক্রমে নমকম্ (অধ্যায় পাঁচ) এবং চমকম্ (অধ্যায় সাত)। শ্রীরুদ্রমের নমকম্ (অধ্যায় পাঁচ) রুদ্রের নাম বা উপাধি বর্ণনা করে, যিনি শিবের ভীতি সৃষ্টিকারী দিক। ভক্ত রুদ্রের ভয়াবহ দিকের চেয়ে শিবের কল্যাণকর দিকটি আহ্বান করার জন্য অনুরোধ করেন এবং পাপ ক্ষমা করার জন্য অনুরোধ করেন। চমকম্ (অধ্যায় সাত) ইচ্ছা পূরণের জন্য বলে। প্রতিটি অধ্যায় এগারোটি অনুবাক বা স্তোত্র নিয়ে গঠিত।
নমকমের অনুবাক বা স্তোত্রগুলি তৈ.স. ৪.৫ এর এগারোটি স্তোত্রের সাথে সামঞ্জস্যপূর্ণ, চূড়ান্ত স্তোত্রটি মহামৃত্যুঞ্জয় মন্ত্র সহ অতিরিক্ত আটটি শ্লোক দ্বারা বর্ধিত হয়েছে। ওঁ নমঃ শিবায় মন্ত্রটি শ্রী রুদ্রম থেকে উদ্ভূত হয়েছে, যেখানে এটি তৈ.স. ৪.৫.৮ পদে দেখা যায় যদিও ওম অক্ষর ছাড়া। চামকমের অনুবাক বা স্তোত্রগুলি তৈ.স. ৪.৭ এর সাথে মিলে যায় এবং তারা ঈশ্বরের কাছে ইচ্ছা পূরণের জন্য প্রার্থনা করে।
রুদ্রের প্রথমতম শ্রদ্ধাঞ্জলি হল যজুর্বেদে পাওয়া "সতরুদ্রিয়" (তৈ.স. ৪.৫.১-১১, ১৬.১-৬৬)। সি ফুলার বলছেন যে শ্রী রুদ্রম সতরুদ্রিয় ভিত্তিক।
রুদ্র (দ্ব্যর্থতা নিরসন)

রুদ্র ঝড়, শিকার, মৃত্যু, প্রকৃতি ও বাতাসের ঋগ্বৈদিক দেবতা।
রুদ্র আরও উল্লেখ করতে পারেন:
একচেটিয়া বাজার

একচেটিয়া বাজার বলতে অর্থনীতিতে এমন একটি বাজারব্যবস্থা বোঝায় যেখানে ক্রেতার সংখ্যা অনেক হলেও পণ্য বা সেবার উৎপাদনকারী তথা সরবরাহকারী ব্যবসায়-প্রতিষ্ঠানের সংখ্যা মাত্র এক। বলা হয়ে থাকে পুঁজিবাদী অর্থনৈতিক ব্যবস্থাতে ‘একচেটিয়া বাজারের’ উদ্ভব অনিবার্য। বাংলাদেশে রেল পরিষেবা একটি একচেটিয়া বাজার। কারণ লক্ষ লক্ষ লোক রেল পরিষেবা ব্যবহার করে, যদিও কেবল একটি প্রতিষ্ঠান অর্থাৎ বাংলাদেশ রেলওয়ে বিভাগ রেলপরিভ্রমণ সেবা দিয়ে থাকে।
একচেটিয়া বাজারে মাত্র একজন উৎপাদনকারী তথা সরবরাহকারী। তাই এরকম বাজারে প্রতিযোগিতা নেই। একচেটিয়া বাজারের বিদ্যমান একটি মাত্র প্রতিষ্ঠান পণ্যের বা সেবার মূল্য বৃদ্ধির ক্ষমতা রাখে। মূল্য বৃদ্ধি হলে ভোক্তাসাধারণ তাদের চাহিদা হ্রাস করে। তাতে বিক্রয়লব্ধ আয় তথা রাজস্ব হ্রাস পায়। কিন্তু ব্যবসায়-প্রতিষ্ঠানের মূল লক্ষ্য মুনাফা বৃদ্ধি এবং সম্ভাব্য সবোর্চ্চ মুনাফা অর্জন। তবে বাস্তবে দেখা যায় যে একটিয়া ক্ষমতা থাকলেও সংশ্লিষ্ট প্রতিষ্ঠান ভোক্তার ক্রয় ক্ষমতার কথাবিবেচনা করে এবং মূল্য কম রাখে। এছাড়া সরকার জনকল্যাণের স্বার্থে সর্বোচ্চ মূল্য নির্ধারণের ওপর নিষেধাজ্ঞা আরোপ করে থাকে।
একজন ব্যবসায়ীর জন্য দুটি গুরুত্বপূর্ণ প্রশ্ন হচ্ছে: কতটুকু উৎপাদন করলে এবং পণ্যের মূল্য কত রাখলে সর্বোচ্চ মুনাফা অর্জিত হবে।
ডানপাশে যে চিত্রটি আছে তাতে দেখানো হয়েছে যে প্রান্তিক উৎপাদন ব্যয় রেখা এবং প্রান্তিক আয় রেখা ক বিন্দুতে ছেদ করে। এই বিন্দু উচ্চতম মুনাফা নির্দেশ করে।
এখানে প্রান্তিক আয় (MR)=প্রান্তিক ব্যয় (MC)।
এই সমীকরণ উচ্চতম মুনাফা অর্জনের নিয়ামক। একটি ব্যবসায়-প্রতিষ্ঠান উৎপাদন ক্রমান্বয়ে বৃদ্ধি করতে থাকবে যতক্ষণ না পযর্ন্ত প্রান্তিক আয় (MR)=প্রান্তিক ব্যয় (MC) অবস্থা অর্জিত হয়। যতক্ষণ প্রান্তিক আয়>প্রান্তিক ব্যয়, ততক্ষণ উৎপাদন যায়। অন্যদিকে প্রান্তিক আয়<প্রান্তিক ব্যয়, উৎপাদন কমিয়ে যেতে হবে যতক্ষণ মুনাফা বৃদ্ধি পাবে।
এই চিত্রে ক উচ্চতম মুনাফার বিন্দু। এর সংশ্লিষ্ট বিন্দু হলো আনুভূমিক অক্ষের ওপর প-বিন্দু এবং উল্লম্ব অক্ষের ওপর ঙ-বিন্দু। প পরিমাণ উৎপাদন হলে এবং বিক্রয়মূল্য ঙ নির্ধারণ করা হলে এই একচেটিয়া প্রতিষ্ঠানের মুনাফা উচ্চতম (maximum profit) হবে। অন্যদিকে, বাম দিকে অবস্থিত প-১ হলো এরকম বিন্দু যা প-এর চেয়ে কম। একইভাবে, প-২ হলো এরকম বিন্দু যা প-এর চেয়ে বেশী। প থেকে উৎপাদনের পরিমাণ হ্রাস করা হলে মূল্য বৃদ্ধি পাবে—কিন্তু একই সঙ্গে প্রতিষ্ঠানের অর্জিত মুনাফা হ্রাস পাবে। একই ভাবে, প থেকে উৎপাদনের পরিমাণ বৃদ্ধি করা হলে মূল্য হ্রাস পাবে—কিন্তু প্রতিষ্ঠানের অর্জিত মুনাফা হ্রাস পাবে।
স্বামী অসক্তানন্দ

স্বামী অসক্তানন্দ (১৪ জুন ১৯৩১ – ১৯ অক্টোবর ২০০৯) স্বামী বিবেকানন্দ প্রবর্তিত রামকৃষ্ণ অনুশাসন তথা ভাবধারায় অনুপ্রাণিত সন্ন্যাসী ছিলেন। তিনি আমেরিকায় বেদান্ত প্রচার সহ মহারাজ স্বামী লোকেশ্বরানন্দের আজীবন ছায়াসঙ্গী ছিলেন। 
স্বামী অসক্তানন্দের জন্ম অবিভক্ত বাংলার অধুনা বাংলাদেশের তৎকালীন শ্রীহট্ট জেলার (বর্তমানে সিলেট) জেলার পাইলগাঁও গ্রামে। পিতা যোগেন্দ্রকুমার চক্রবর্তী ও মাতা নির্মলা দেবী। তার পূর্বাশ্রমের নাম ছিল বিষ্ণুপ্রসাদ চক্রবর্তী। বাল্যকাল থেকেই পিতার কঠোর নির্দেশে তাকে প্রাণায়াম, ব্যায়াম ইত্যাদি করতে হত। সেইসঙ্গে সকাল ও সন্ধ্যায় সবাইয়ের সাথে ধ্যান, জপ, ভাগবত, গীতা, উপনিষদ প্রভৃতি ধর্মগ্রন্থ থেকে পাঠ করতে হত। পড়াশোনা শুরু হয়েছিল গ্রামেরই এক স্কুলে। তবে পিতা সেসময় অ্যাকাউন্টান্ট জেনারেল বেঙ্গলে ডিভিশনাল অ্যাকাউন্টেন্টের পদে থাকার কারণে বিভিন্ন স্থানে ঘুরতে হত। ১৯৪৭ খ্রিস্টাব্দে দেশভাগের পর বহরমপুরের কৃষ্ণনাথ কলেজিয়েট স্কুল থেকে এন্ট্রান্স এবং কৃষ্ণনাথ কলেজ থেকে আইএসসি পাশ করেন। এরপর ১৯৫১ খ্রিস্টাব্দে চলে আসেন কলকাতার পাথুরিয়াঘাটার রামকৃষ্ণ মিশন স্টুডেন্টস হোমে। স্বামী লোকেশ্বরানন্দের সহায়তায় তিনি সিটি কলেজ থেকে বিজ্ঞানে স্নাতক হন।
কলেজের পাঠ শেষে তিনি ১৯৫৪ খ্রিস্টাব্দে তিনি পাথুরিয়াঘাটায় স্বামী লোকেশ্বরানন্দের কাছে ব্রহ্মচারীরূপে রামকৃষ্ণ সংঘে যোগ দেন।
বাল্যকাল থেকেই বিষ্ণুপ্রসাদ সমাজসেবায় ব্রতী ছিলেন। দরিদ্রসেবা, দুর্ভিক্ষে নিরন্নদের অন্নদান প্রভৃতি কর্মকাণ্ডে স্বামী বিবেকানন্দর আদর্শ তাঁকে অনুপ্রাণিত করেছিল। রামকৃষ্ণ মিশনের চেরাপুঞ্জি আশ্রমের অধ্যক্ষ পুনাপ্পন মহারাজের অনুরোধে সেখানে গণিত ও পদার্থবিজ্ঞান বিষয়ে শিক্ষকতা করেন কিছুদিন। তবে পাথুরিয়াঘাটা আশ্রমে বিষ্ণুপ্রসাদের আগমন প্রকৃত পক্ষে এক সংযোগ ছিল। স্বামী লোকেশ্বরানন্দ ও স্বামী অসক্তানন্দ একে অপরকে ভালো ভাবে চিনেছিলেন। স্বামী লোকেশ্বরানন্দ বিষ্ণুপ্রসাদের কলেজে পড়ার সময় থেকেই তাঁর ভিতরের শক্তিকে ভালোবাসার সাথে যেমন প্রশ্রয় দিতেন তেমনই প্রয়োজনে মৃদু শাসনে নিয়ন্ত্রণ করতেন। ফলে স্বামী অসক্তানন্দ স্বামী লোকেশ্বরানন্দের আজীবন ছায়াসঙ্গী হয়ে রইলেন। স্বামী লোকেশ্বরানন্দের চিন্তাধারা বাস্তবায়নে ও কর্মকাণ্ডের রূপায়ণে তাঁর সহযোগী ছিলেন। তাঁদের সম্মিলিত প্রচেষ্টায় কলকাতার দক্ষিণ শহরতলির "উখিলা-পাইকপাড়া" গ্রাম রূপান্তরিত হয় নরেন্দ্রপুরে। স্বামী লোকেশ্বরানন্দ পাথুরিয়াঘাটার স্টুডেন্টস হোমের সকলকে নিয়ে চলে আসেন নরেন্দ্রপুর। দুবৎসরের মধ্যে গড় ওঠে ব্রহ্মানন্দ ভবন। ১৯৫৮ খ্রিস্টাব্দে এই ভবনেই মহারাজ ব্রহ্মচারী অমলচৈতন্যকে প্রধান শিক্ষক করে স্থাপিত হল অন্যতম বিখ্যাত শিক্ষা প্রতিষ্ঠান নরেন্দ্রপুর রামকৃষ্ণ মিশন। ১৯৫৮ খ্রিস্টাব্দ হতে ১৯৬৩ খ্রিস্টাব্দ পর্যন্ত নরেন্দ্রপুর বিদ্যালয়ের প্রধান শিক্ষক। ১৯৬৩ খ্রিস্টাব্দ হতে ১৯৬৬ খ্রিস্টাব্দ পর্যন্ত ছিলেন আশ্রমের কোষাধ্যক্ষ। পরবর্তী দশ বৎসর সময়ে তিনি আমেরিকার বিভিন্ন শহরে বেদান্ত প্রচার করেন। ১৯৭৬ খ্রিস্টাব্দ হতে আমৃত্যু নরেন্দ্রপুর রামকৃষ্ণ মিশনের সম্পাদকের দায়িত্ব পালন করেন।
জাতীয় সড়ক ৩২৭ (ভারত)

জাতীয় সড়ক ৩২৭ হল ভারতের একটি জাতীয় মহাসড়ক। সড়কটি সংক্ষেপে "এনএইচ ৩২৭" নামে পরিচিত। এটি জাতীয় সড়ক ২৭-এর একটি পার্শ্ব শাখা সড়ক। এনএইচ ৩২৭ পশ্চিমবঙ্গের গালগালিয়া থেকে শুরু হয়ে বিহারের বনগাঁ পর্যন্ত বিস্তৃত।
স্বামী শঙ্করানন্দ

স্বামী শঙ্করানন্দ, (১০ মার্চ  ১৮৮০ – ১৩ জানুয়ারি ১৯৬২) ছিলেন (জুন ১৯৫১ – জানুয়ারি ১৯৬২) এই সময়ের বেলুড় মঠ ও মিশনের সপ্তম অধ্যক্ষ। 
স্বামী শঙ্করানন্দের জন্ম ১৮৮০ খ্রিস্টাব্দের ১০ ই মার্চ অবিভক্ত বাংলার অধুনা পশ্চিমবঙ্গের হুগলি জেলার বাজেপ্রতাপপুর গ্রামে শিবরাত্রিতে। তাঁর পৈতৃক নিবাস ছিল তৎকালীন ২৪ পরগনা জেলার বামুনমুরা গ্রামে। পূর্বাশ্রমের নাম ছিল অমৃতলাল সেনগুপ্ত, ডাকনাম ছিল অমূল্য। ছাত্রাবস্থায় স্বামী বিবেকানন্দর বক্তৃতা শুনে কলকাতায় ডাক্তারী পড়া ছেড়ে ১৯০২ খ্রিস্টাব্দে রামকৃষ্ণ সংঘে যোগ দেন। ১৯০৬ খ্রিস্টাব্দে স্বামী ব্রহ্মানন্দের কাছে দীক্ষা গ্রহণ করে স্বামী শঙ্করানন্দ হন। তিনি স্বামী ব্রহ্মানন্দ অতি প্রিয় ব্যক্তিগত সহায়ক ছিলেন। তাঁর সাথে শঙ্করনন্দজী দেশের সমস্ত মঠ ও মিশনে ভ্রমণ ও অবস্থানের বিরল সুযোগ পান। ১৯০৩ খ্রিস্টাব্দে তিনি স্বামী সারদানন্দের সাথে জাপান গমন করেন এবং ছয় মাস অবস্থানের পর চীন হয়ে দেশে ফেরেন। 
১৯৪৭ খ্রিস্টাব্দে তিনি রামকৃষ্ণ মঠ ও মিশনের অন্যতম সহ-অধ্যক্ষ নিযুক্ত হন এবং ১৯৫১ খ্রিস্টাব্দের ১৯ শে জুন অধ্যক্ষ নির্বাচিত হন। অধ্যক্ষ নির্বাচিত হওয়ায় পর মূলত তাঁর তিনটি কাজ রামকৃষ্ণ-বেদান্ত-আনন্দোলনে চিরস্মরণীয়। 
১৯৫৯ খ্রিস্টাব্দের ১লা জানুয়ারি শ্রীশ্রীমায়ের জন্মতিথির দিন শ্রীশ্রীমায়ের যোগশিষ্যা তথা স্বামী সারদানন্দের মানস কন্যা শ্রীসারদা মঠের অধ্যক্ষা সরলাদেবীকে সন্ন্যাসদীক্ষা প্রদান করেন। নাম হয় প্রব্রাজিকা ভারতীপ্রাণা। ১৯৫৯ খ্রিস্টাব্দে সারদমঠের সমস্ত ভার সন্ন্যাসিনীদের এক ট্রাস্টের মধ্যে নিযুক্ত করে শ্রীসারদামঠের সমস্ত ভার তাঁদের হস্তে অর্পণ করেন। ১৯৬১ খ্রিস্টাব্দে শ্রীরামকৃষ্ণ-সারদা মিশন আইনানুগভাবে রেজিস্ট্রি করান তিনি। 
তিনি ছিলেন অত্যন্ত সহজ সরল, সময়নিষ্ঠ, আত্মনির্ভরশীল এবং কর্মদক্ষ। নিজে কঠোর জীবনযাপন করতেন এবং সমস্ত বিষয়ে সজাগ দৃষ্টি রাখতেন। 
স্বামী শঙ্করানন্দের তেমন কোন শারীরিক সমস্যা ছিল না। বার্ধক্যের কারণেই ১৯৬২ খ্রিস্টাব্দের ১৩ ই জানুয়ারি ৮২ বৎসর বয়সে প্রয়াত হন।
বদরপুর বিধানসভা কেন্দ্র

বদরপুর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬২,৪৪১ জন যার মধ্যে পুরুষ ভোটার ৮২,৭৪৭ জন এবং নারী ভোটার ৭৯,৬৯২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বদরপুর বিধানসভা কেন্দ্রে ২০২১ ভোটার লিঙ্গানুপাত ৯৬৩।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৩৯,০৬৩ জন যার মধ্যে পুরুষ ভোটার ৭২,৪৫৬ জন এবং নারী ভোটার ৬৬,৬০৭ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৯,৩৬৩ জন যার মধ্যে পুরুষ ভোটার ৬৭,৪৩৮ জন এবং নারী ভোটার ৬১,৯২৫ জন।
হাইলাকান্দি বিধানসভা কেন্দ্র

হাইলাকান্দি বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬২,৯৮৬ জন যার মধ্যে পুরুষ ভোটার ৮৩,৮৮৯ জন এবং নারী ভোটার ৭৯,০৯৭ জন। হাইলাকান্দি বিধানসভা কেন্দ্রে ২০২১ সালে ভোটার লিঙ্গানুপাত ৯৪৩।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৫,০৬৯ জন যার মধ্যে পুরুষ ভোটার ৭৬,৬৪১ জন এবং নারী ভোটার ৬৮,৪২৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩১,৭৮৬ জন যার মধ্যে পুরুষ ভোটার ৬৯,৭০৬ জন এবং নারী ভোটার ৬২,০৮০ জন।
২০২১ ভাল্লেত্তা কাপ

২০২১ ভাল্লেত্তা কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২১ সালের অক্টোবর মাসে মাল্টায় অনুষ্ঠিত হয়। ম্যাচগুলো মার্সার মার্সা স্পোর্টস ক্লাব মাঠে অনুষ্ঠিত হয়। টুর্নামেন্টটিতে স্বাগতিক মাল্টার সঙ্গে অংশগ্রহণ করে জিব্রাল্টার, বুলগেরিয়া ও সুইজারল্যান্ড। টুর্নামেন্টটির পরে মাল্টা ও জিব্রাল্টার নিজেদের মধ্যে দুই ম্যাচের একটি দ্বিপাক্ষিক সিরিজ খেলে।
ভাল্লেত্তা কাপের ফাইনালে সুইজারল্যান্ডকে হারিয়ে বিজয়ী হয় মাল্টা। টুর্নামেন্টের পরে খেলা দ্বিপাক্ষিক সিরিজের একটি ম্যাচ বৃষ্টিতে পরিত্যক্ত ও অপর ম্যাচ ডাকওয়ার্থ-লুইস-স্টার্ন পদ্ধতিতে টাই হওয়ায় সিরিজটি ০-০ ব্যবধানে ড্র হয়।
 ফাইনালে উত্তীর্ণ
রিভ ফ্রসলার

রিভ পিটার ফ্রসলার (; জন্ম: ১১ জানুয়ারি ১৯৯৮; রিভ ফ্রসলার নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, ফ্রসলার দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৮ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
রিভ পিটার ফ্রসলার ১৯৯৮ সালের ১১ই জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফ্রসলার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
সুরিন্দর সিং (ক্রিকেটার)

সুরিন্দর সিং ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
কাটলীছড়া বিধানসভা কেন্দ্র

কাটলীছড়া বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮০,১০১ জন যার মধ্যে পুরুষ ভোটার ৯৩,৩৬৮ জন এবং নারী ভোটার ৮৬,৭৩৩ জন। কাটলীছড়া বিধানসভা কেন্দ্রে ২০২১ ভোটার লিঙ্গানুপাত ৯২৯।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫৮,৬৬৭ জন যার মধ্যে পুরুষ ভোটার ৮৩,৮২২ জন এবং নারী ভোটার ৭৪,৮৪৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৬,২৬৮ জন যার মধ্যে পুরুষ ভোটার ৭৬,৮০৬ জন এবং নারী ভোটার ৬৯,৪৬২ জন।
বিটটরেন্ট

বিটটরেন্ট হল পিয়ার-টু-পিয়ার ফাইল আদান প্রদান (পি২পি) এর জন্য একটি যোগাযোগ প্রোটোকল, যা ব্যবহারকারীদের বিকেন্দ্রীভূত পদ্ধতিতে ইন্টারনেটে উপাত্ত এবং কম্পিউটার ফাইল বিতরণ করতে সক্ষম করে।
ফাইল প্রেরণ বা গ্রহণ করার জন্য, একজন ব্যক্তি তাদের ইন্টারনেট-সংযুক্ত কম্পিউটারে একটি বিটটরেন্ট ক্লায়েন্ট ব্যবহার করে। বিটটরেন্ট ক্লায়েন্ট হল একটি কম্পিউটার প্রোগ্রাম যা বিটটরেন্ট প্রোটোকল প্রয়োগ করে। বিটটরেন্ট ক্লায়েন্ট বিভিন্ন কম্পিউটিং ভিত্তিমঞ্চ এবং অপারেটিং সিস্টেমের জন্য উপলব্ধ। বিটটরেন্ট ট্র্যাকারগুলি আদান-প্রদানের জন্য উপলব্ধ ফাইলের একটি তালিকা প্রদান করে এবং ক্লায়েন্টকে "সিড" নামে পরিচিত পিয়ার ব্যবহারকারীদের খুঁজে বের করার অনুমতি দেয়, যারা ফাইলগুলি স্থানান্তর করতে পারে।
বাফালো বিশ্ববিদ্যালয়ের প্রাক্তন শিক্ষার্থী প্রোগ্রামার ব্রাম কোহেন, ২০০১ সালের এপ্রিলে একটি প্রোটোকল ডিজাইন করেছিলেন এবং ২০০১ সালের ২ জুলাই প্রথম উপলব্ধ সংস্করণ প্রকাশ করেছিলেন।
বিটটরেন্ট ক্লায়েন্টের প্রথম সংস্করণে কোন সার্চ ইঞ্জিন এবং পিয়ার এক্সচেঞ্জ ছিল না। ২০০৫ সাল অবধি, ফাইলগুলি আদান-প্রদান করার একমাত্র উপায় ছিল "টরেন্ট" নামে একটি ছোট টেক্সট ফাইল তৈরি করা, যেগুলি ব্যবহারকারীরা একটি টরেন্ট ইনডেক্স সাইটে আপলোড করে। প্রথম টরেন্ট ফাইল আপলোডকারী একটি "সিড" হিসাবে কাজ করে এবং ডাউনলোডকারীরা প্রাথমিকভাবে "পিয়ার" হিসাবে সংযুক্ত হয়। যারা ফাইলটি ডাউনলোড করতে ইচ্ছুক তারা টরেন্টটি ডাউনলোড করে, যা তাদের ক্লায়েন্ট একটি ট্র্যাকারের সাথে সংযোগ স্থাপনের জন্য ব্যবহার করবে যেখানে অনেক অন্যান্য সিড এবং পিয়ার আইপি ঠিকানার তালিকা থাকবে। একবার একজন পিয়ার সম্পূর্ণ ফাইলটির ডাউনলোড সম্পন্ন করলে, এটি তখন একটি সিড হিসাবে কাজ করতে পারে। এই ফাইলগুলিতে শেয়ার করা ফাইলগুলি এবং ট্র্যাকারগুলির মেটাডেটা রয়েছে যা অন্যান্য সিড এবং পিয়াদের ট্র্যাক রাখে।
২০০৬ সালে, ক্লায়েন্টগুলিকে সংযুক্ত নোডগুলিতে পাওয়া ডেটার উপর ভিত্তি করে পিয়ার যোগ করার জন্য পিয়ার এক্সচেঞ্জ কার্যকারিতা যুক্ত করা হয়েছিল।
হায়দার কিয়ানি

হায়দার কিয়ানি ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।